The Silent Wedding

Οι The Silent Wedding είναι heavy metal συγκρότημα το οποίο ιδρύθηκε το 2006 στην Αθήνα. Έχουν υπογράψει δισκογραφικό συμβόλαιο με την βελγική FYB Records. Μέχρι σήμερα έχουν 3 κυκλοφορίες. Ένα EP (2008), ένα single (2009) και ένα full length album (2013). Έχουν δώσει συναυλίες με συγκροτήματα όπως οι Firewind, Fates Warning , Visions of Atlantis     και Maiden UniteD.
Ιστορία
Τα πρώτα χρόνια
Για σχεδόν 10 χρόνια η μπάντα λεγόταν "Πυρ και Μανία" και έπαιζε ελληνόφωνο heavy rock έχοντας κυκλοφορήσει 2 άλμπουμ. Το 2006, οι Τζίμης (κιθάρες) και Μάριος (Φωνή) αποφάσισαν να ιδρύσουν το heavy metal συγκρότημα The Silent Wedding με αγγλικό πλέον στίχο. Το όνομα της μπάντας συμβολίζει μια "Μυστική Συμφωνία" η οποία συνδυάζει τις ετερόκλητες μουσικές επιρροές των μελών.

Το συγκρότημα ξεκίνησε συναυλίες παίζοντας δικά του κομμάτια και διάφορες metal διασκευές, μοιράστηκε τη σκηνή με πολλές γνωστές metal μπάντες και συμμετείχαν σε πολλά φεστιβάλ της Ελλάδας.
"The Silent Wedding" EP (2008 - 2009)
To 2007 ξεκίνησαν τις ηχογραφήσεις του πρώτου τους EP στα Underground Music Studios. Το ΕΡ κυκλοφόρησε το 2008 και περιλάμβανε 4 δικά τους κομμάτια και μια live διασκευή στο "Sleeping in the Fire" των W.A.S.P. και απέσπασε θετικές κριτικές από περιοδικά (Metal Hammer, Rock Hard κ.α.), ραδιοφωνικούς σταθμούς και διεθνή webzines. Ο ήχος των The Silent Wedding χαρακτηρίστηκε ως μελωδικό Heavy Metal με Progressive και Power επιρροές.

Το 2009 ένα νέο κομμάτι με τίτλο "General Autopsy" συμπεριλήφθηκε στη συλλογή του περιοδικού Rock Hard "Greek Power Vol.1". Το κομμάτι συμπεριλήφθηκε επίσης στην επανακυκλοφορία του ΕΡ ένα χρόνο μετά.
Νέο άλμπουμ και live εμφανίσεις (2010 – 2012)
Το συγκρότημα άρχισε να δουλεύει τον πρώτο του δίσκο ο οποίος ολοκληρώθηκε το 2012. Η ηχογράφηση και η μίξη του άλμουμ "Livin' Experiments" έγινε στα Underground Music Studios και το mastering το επιμελήθηκε ο Michael "Miro" Rodenberg (Kamelot, Edguy, Rhapsody κ.α.) στα Gate Studios της Γερμανίας. Τέλος, το εξώφυλλο του δίσκου ανέλαβε ο Travis Smith (Nevermore, Iced Earth, Opeth κ.α.). Στο μεταξύ συνέχισαν να προωθούν τη μουσική τους παίζοντας σε γνωστά metal φεστιβάλ της Ελλάδας και της Κύπρου (Hellenic Heavy Metal bands fest, Golden Apple Fest, Ayia Napa Youth Fest κ.α.) και μοιράστηκαν τη σκηνή με συγκροτήματα όπως οι Fates Warning, Firewind, Maiden United, Visions of Atlantis και πολλά άλλα. Το Δεκέμβριο του 2012 οι The Silent Wedding συμμετείχαν ως support στην  Ολλανδική περιοδεία των Maiden United  με τον Perttu Kivilaakso (Apocalyptica).
"Livin’ Experiments" (2013-2014)
Το "Livin Experimens" κυκλοφόρησε τον Απρίλιο του 2013 από τη βελγική FYB Records, ενώ η κεντρική διάθεση σε Ελλάδα και Κύπρο έγινε από τα καταστήματα Public. Το άλμπουμ έλαβε θετικές κριτικές από διάφορα webzines και περιοδικά (με βαθμό 8/10 στο περιοδικό Metal Hammer). Η πρώτη παρουσίαση του άλμουμ έγινε στην Αθήνα με μία συναυλία και ο δίσκος συμεριλήφθηκε τον Ιανουάριο του 2014 στη λίστα "Best Seller Metal CD" των καταστημάτων Public.

Το Σεμπέμβρη του 2013 έκαναν μια δέυτερη ολλανδική περιοδεία με τους Maiden United και στη συνέχεια έκαναν την πρώτη Ευρωπαική παρουσίαση του δίσκου στο Τίλμπουργκ (Ολλανδία). Την ίδια χρονιά ο Τζίμης (κιθάρες) και ο Γιάννης (πλήκτρα) συμμετείχαν στο συγκρότημα του Eve's Apple μαζί με τις τραγουδίστριες από συγκροτήματα όπως Delain, Tristania, Sirenia και πολλών άλλων για μια συναυλία στο φεστιβάλ Metal Female Voices στο Βέλγιο. Οι The Silent Wedding εμφανίστηκαν με τους Fates Warning στην Αθήνα, με τους Saxon στη Θεσσαλονίκη, ακολούθησαν τους Voodoo Six στο Ευρωπαικό τους mini tour το 2014 και συμμετείχαν στην εικοσαήμερη περιοδεία «European Journey 2014» των Threshold. Αυτή την περίοδο η μπάντα έχει ξεκινήσει την παραγωγή και ηχογράφηση του δεύτερου δίσκου τους, ο οποίος πρόκειται να κυκλοφορήσει στα τέλη του 2015.

Ραδιόφωνο και τηλεόραση
 Ημερομηνία  Σταθμός  Περιγραφή 28 Απριλίου 2012  Atlantis 105.2  Πρώτη Ραδιοφωνική Παρουσίαση του "Livin' Experiments" και Ακουστικό Live 29 Απριλίου 2013  MAD TV  Συνέντευξη και παρουσίαση video clip στο TV War 31 Μαρτίου 2013  Atlantis 105.2  Εκπομπή του περιοδικού ROCK HARD 8 Ιουλίου 2013  MAD TV  Συνέντευξη και τηλεοπτικό live στο TV War 22 Ιουλίου 2013  Στο Κόκκινο 105.5  Εκπομπή Metal Hammer

Δισκογραφία
 "The Silent Wedding" EP (2008)
 "General Autopsy" (track #11) στη συλλογή "Greek Power Vol 1" του περιοδικού ROCK HARD (2009)
 "Livin’ Experiments" (2013)
"The Silent Wedding" EP (2008)
Η ηχογράφηση, η μίξη και το mastering έγιναν στα Underground Music Studios (Περιστέρι, Αθήνα) από τον Τζίμη Κατσαρό.

"Livin’ Experiments" (2013)
Η ηχογράφηση έγινε από τον Τζίμη Κατσαρό (Underground Music Studios), η μίξη από τον Γιάννη Νικολακόπουλο και το mastering από τον Miro Rodenberg (Gate Studios, Γερμανία).

Κριτικές
 Ημερομηνία  Μέσο  Συντάκτης  Βαθμολογία 10 Απριλίου 2013  Rock Overdose   Πάνος Μπούγαλης  90/100 Ιούνιος 2013 (τεύχος 342)  Metal Hammer & Heavy Metal   Μαρία Βασιλείου  8/10 8 Αυγούστου 2013  Rocking.gr   Θοδωρής Ξουρίδας  - 13 Σεπτεμβρίου 2013  Metal Kaoz   Δημήτρης Κοντογεωργάκος  7/10 Οκτώβριος 2013  Metal Rules   Ilias Pap  4.0/5 12 Οκτωβρίου 2013  Sea of Tranquility   Scott Jessup  4/5 16 Οκτωβρίου 2013  The Forgotten Scroll   Leon Sgourdas  - 21 Οκτωβρίου 2013  Metal Crypt   Mike Baird  3/5 2013  SawBiz   Κώστας Λύρος  - 2013  ROCK HARD   Φραγκίσκος Σαμοΐλης  7/10

Βιντεογραφία
 To Them (2013)

Μέλη
Τρέχοντα
 Μάριος Καραναστάσης – Φωνητικά (2006 - σήμερα)
 Τζίμης Κατσαρός – Κιθάρες (2006 - σήμερα)
 Γιάννης Θερμός – Πλήκτρα (2009 - σήμερα)
 Σταύρος Καρλής – Μπάσο (2014 - σήμερα)
 Ρένος Λιαλιούτης – Ντραμς (2010 - σήμερα)

Πρώην
 Λουκάς Λυρίτης – Μπάσο (2013 - 2014)
 Αλέξης Γκισγκίνης – Μπάσο (2010 – 2013)
 Αντώνης Νάκος – Κιθάρες (2007 – 2009)
 Ηλίας Λιατσόπουλος – Μπάσο (2006 – 2010)
 Χρήστος Μαυρίδης – Ντραμς (2006 – 2010)
 Γιώτα Σμαράιδου – Πλήκτρα, Τσέλο (2008 – 2009)
 Γιώργος Ρόδης - Πλήκτρα (2006-2007)
 Στέλιος Σουσάν - Ντραμς (2008-2009)

Χρονοδιάγραμμα

 Παραπομπές 

Εξωτερικοί σύνδεσμοι
 Επίσημη ιστοσελίδα 
 The Silent Wedding στο Facebook
 The Silent Wedding στο Youtube
 Reverb Nation
 FYB Records profile
 FYB Records

Κατηγορία:Ελληνικά heavy metal συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από την Αθήνα